### Beslutning

For stemte 26: A, B, C, F, O, V, Ø og Kalundborg-Listen og Camilla Mathiasen.

Imod stemte Michael Eriksen

Indstillingen godkendt.

### Sagsfremstilling

## Resume og sagens baggrund

På investeringsoversigten for 2022 til 2026 er der afsat et samlet rådighedsbeløb på 37,3 mio.
kr. til at etablere et kulturhus i [adresse]. Der blev frigivet 1,0 mio. kr. på mødet i Kommunalbestyrelsen den 14. september 2022 og 2,0 mio. kr. på mødet den 26. april 2023. Dermed udgør restrådighedsbeløbet 34,3 mio. kr. Der skal træffes beslutning om at give en anlægsbevilling på 1,5 mio. kr. finansieret af restrådighedsbeløbet.

## Indstillinger

Direktøren indstiller, at der gives en anlægsbevilling på i alt 1,5 mio. kr. i 2025 finansieret af det afsatte rådighedsbeløbet til at etablere et kulturhus i [adresse].

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2022 til 2026 er der afsat et samlet rådighedsbeløb på 37,3 mio.
kr. (inklusive fremskrivning) til at etablere et kulturhus i [adresse].

Projektet er blevet forsinket, idet den oprindelige totalrådgiver på projektet vurderede, at projektet ikke kunne gennemføres inden for den afsatte projektøkonomi, og da samarbejdet med den pågældende rådgiver er ophørt. I den forbindelse har Kommunalbestyrelsen drøftet det videre forløb og besluttet, at der igangsættes et nyt rådgiverudbud vedrørende etableringen af et kulturhus i [adresse] med afsæt i en ny revideret økonomisk ramme, som er 15 mio. kr. højere end den oprindelige ramme, og som indgår i budgetovervejelserne for 2027.

Kommunalbestyrelsen har på mødet den 14. september 2022 frigivet 1,0 mio. kr., som er anvendt til de indledende forundersøgelser, herunder opmåling og miljøscreening, af det tidligere pakhus samt rådgivning i forbindelse med dispositions- og projektforslaget. Desuden blev der på mødet i Kommunalbestyrelsen den 26. april 2023 frigivet 2,0 mio. kr., som er anvendt til bygherrerådgivning, udarbejdelse af projektforslag samt yderligere forundersøgelser. Dermed udgør restrådighedsbeløbet nu 34,3 mio. kr.

Der søges om enanlægsbevilling på 1,5 mio. kr. til at gennemføre totalrådgiverydelsen og supplerende undersøgelser.

Anlægsarbejdet forventes påbegyndt midt i andet kvartal 2026 og forventes afsluttet i slutningen af fjerde kvartal 2027.

Der er en nærmere orientering på Kultur- og Fritidsudvalgets møde den 6. maj 2025 og Teknik- og Miljøudvalgets møde den 13. maj 2025.

## Økonomiske konsekvenser

Der er et resterende rådighedsbeløb på i alt 34,3 mio. kr. i 2025 og 2026 til at etablere et kulturhus i [adresse]. Det bemærkes, at restrådighedsbeløbet efter denne sag udgør 32,8 mio. kr.

[adresse] bemærkninger er indarbejdet i sagen.

### Sagens forløb

13/05/2025 Teknik- og Miljøudvalget

Anbefales.

Frit Borgerligt Fællesskab stemmer imod.

21/05/2025 Økonomiudvalget

Anbefales.

Michael Eriksen (Frit Borgerligt Fællesskab) stemmer imod.

Caroline Skov og Zahra Olsen (Socialdemokratiet) og Tage Kristiansen (SF) tager forbehold.